Gedikai

Gedikai – kaimas Šilutės rajono savivaldybėje, 6 km į pietryčius nuo Švėkšnos; pietiniu pakraščiu teka Ašvos upė (Veiviržo intakas); šiauriniu pakraščiu eina Švėkšnos – Kvėdarnos kelias, už jo – Medžioklės miškas. Stūkso Gedikų piliakalnis, senosios kaimo kapinės; netoli piliakalnio, Ašvos krante, rasta VII–VIII a. žalvarinė laiptelinė segė.

Ribojasi su Kančaičių, Žąsyčių, Jurkaičių, Pempiškių, Šiaudėnų II, Vilkėno III, Vilkų Kampo ir Vilkėno II kaimais.

Istorija 

Kaimas minimas 1644 m. Švėkšnos dvaro inventoriuje. Gyveno 7 šeimos. Nuo 1820 m. priklausė Vilkėno dvarui. 1880–1882 metais, vykstant Vilkėno dvaro žemių atribojimui, kaimo gyventojai kovojo dėl savo naudojamų plotų išsaugojimo. Pokaryje rezistencinėje kovoje dalyvavo Petras Lomsargis, Eduardas Tarvydas (žuvo 1952 m. kovo 12 d. Stirpeikose) ir kt. Sovietmečiu Gedikuose buvo pradinė mokykla, kurioje daug metų išdirbo mokytoja Janina Pleikytė-Raibienė.

Gyventojai

Literatūra 
 Šilutės rajono savivaldybės Fridricho Bajoraičio viešoji biblioteka. Šilutės kraštas. Enciklopedinis žodynas. Prūsija. Šilutė. 2000.
 M. Jučas, L. Mulevičius, A. Tyla. Lietuvos valstiečių judėjimas 1861–1914 metais. Mokslas. Vilnius. 1975.

Šaltiniai

Nuorodos 
 Oras

Šilutės rajono savivaldybės gyvenvietės